**ELŐTERJESZTÉS KÍSÉRŐLAP**

**E-szám: 48/2018.**

**Tárgy: Nagykovácsi Nagyközség területén végzett hulladékgazdálkodási közszolgáltatásról valamint a közterületek tisztántartásáról szóló 7/2014. (VI. 26.) rendelet módosítása**

**Előterjesztő neve:** Kiszelné Mohos Katalin polgármester

**Előadó neve:** dr. Halmosi-Rokaj Odett aljegyző

**Az előterjesztés aláírás előtti előzetes ellenőrzése**

**Vezetői ellenőrzés**

- az előterjesztés tartalmilag és formailag *megfelelő – nem megfelelő*

 **előadó osztályvezetője**

**Pénzügyi ellenőrzés**

- az előterjesztés tartalmilag és formailag *megfelelő – nem megfelelő*

**pénzügyi osztályvezető**

**Törvényességi ellenőrzés**

- az előterjesztés tartalmilag és formailag *megfelelő – nem megfelelő*

**Nagykovácsi, 2018. április 6.**

**jegyző**

***Az előterjesztés kiküldhető – nem küldhető ki.***

**Nagykovácsi, 2018. április 6.**

 **polgármester**

**Tisztelt Képviselő-testület!**

**I.** Nagykovácsi Nagyközség Önkormányzatának Képviselő-testülete a 95/2017. (VI.26.) határozatával döntött a Zöld Bicske Nonprofit Kft.-vel 2014. június 16. napján határozott időre megkötött közszolgáltatási szerződés felmondásáról. A felmondást a Zöld Bicske Nonprofit Kft. megfelelőségi véleményének azonnali hatállyal történő visszavonása alapozta meg.

A települési szilárd hulladék rendszeres elszállítására vonatkozó közszolgáltatási szerződés – a felmondási idő elteltével - 2017. december 31-én megszűnt.  A szerződés lejártát megelőzően Nagykovácsi Nagyközség Önkormányzata törvényi kötelezettségének eleget téve megkezdte a közbeszerzési eljárás előkészítését az új közszolgáltató kiválasztása céljából. A szolgáltatás folytonosságának biztosítása érdekében, a hulladékról szóló 2012. évi CLXXXV. törvény alapján, a Pest Megyei Katasztrófavédelmi Igazgatóság határozatot hozott közérdekű szolgáltató kijelöléséről a közszolgáltatás ideiglenes ellátására. A határozat értelmében a közbeszerzési eljárás eredményes lefolytatásáig és az új közszolgáltatóval történő szerződés megkötéséig a települési szilárd hulladék elszállításáról a 2018. január 1-től, továbbra is, a Zöld Bicske Nonprofit Kft., mint ideiglenes közszolgáltató gondoskodik.

**II.** A közbeszerzési eljárás ajánlattételi felhívása és dokumentációja véglegesítésre került, és a utolsó mozzanatként indokolt a Nagykovácsi Nagyközség területén végzett hulladékgazdálkodási közszolgáltatásról, valamint a közterületek tisztántartásáról szóló 7/2014. (VI. 26.) önkormányzati rendelet azon bekezdéseinek módosítása, pontosítása, amelyek a közszolgálattás elvárt követelményeire vonatkoznak.

Ennek megfelelően pontosításra kerülnek a veszélyes hulladékra és zöldhulladékra vonatkozó szabályozások, illetve törlésre kerülnek olyan (pl.: szelektív hulladékszállítás intenzitására vonatkozó) meghatározások, amelyek a kiírandó közbeszerzési eljárás műszaki tartalma tükrében már nem bírnak relevanciával, és rendeleti szabályozásuk nem indokolt.

A rendelet-módosítás tervezetben a módosuló részek kiemelésre kerültek.

Magyarország helyi önkormányzatairól szóló 2011. évi CLXXXIX. törvény 42. § 1. pontja és 50. §-a alapján a rendeletmódosítás minősített szavazattöbbséget igényel.

Kérem a tisztelt Képviselő-testületet, hogy a rendelet-módosítást a leírtak figyelembe vételével szíveskedjen elfogadni.

**Előzetes hatásvizsgálat eredményéről**

1. Társadalmi, gazdasági, költségvetési hatás: A közszolgáltatást igénybe vevők részéről várhatóan nem lesz érzékelhető a változás, mivel a megszokott rendelkezések tekintetében csak pontosítások történnek.

2. Környezeti és egészségi következmények: a rendelet módosítás nem jelent negatív hatást, a közszolgáltatás ellátása továbbra is biztosított.

3. Adminisztratív terheket befolyásoló hatás: Nem jár többlet adminisztratív teherrel.

4. A jogszabály megalkotásának szükségessége, a jogalkotás elmaradásának várható következményei:Az közszolgáltatás minőségi követelményeinek javítása indokolja a rendelet-módosítást.

5. A jogszabály alkalmazásához szükséges személyi, szervezeti, tárgyi és pénzügyi feltételek: A szükséges feltételek rendelkezésre állnak.

Nagykovácsi, 2018. április 6.

 Kiszelné Mohos Katalin

 polgármester

**Nagykovácsi Nagyközség Önkormányzat Képviselő-testületének**

**/2016.(….) önkormányzati rendelete**

**a Nagykovácsi Nagyközség területén végzett hulladékgazdálkodási közszolgáltatásról valamint a közterületek tisztántartásáról szóló 7/2014. (VI. 26.) rendelet módosításáról**

Nagykovácsi Nagyközség Önkormányzatának Képviselő-testülete az Alaptörvény 32. cikk (1) bekezdés a) pontjában meghatározott feladatkörében eljárva, a hulladékról szóló 2012. évi CLXXXV. 35. § (1) bekezdésében kapott felhatalmazás alapján a Nagykovácsi Nagyközség területén végzett hulladékgazdálkodási közszolgáltatásról valamint a közterületek tisztántartásáról szóló 7/2014. (VI.26.) rendelet (a továbbiakban: R.) módosításáról a következőket rendeli el:

**1. §**

A R. 3. § 5. pontja az alábbiak szerint módosul:

„5. *hulladékgazdálkodási közszolgáltatás:* Nagykovácsi Nagyközség közigazgatási területén keletkező szilárd kommunális hulladék, szelektíven gyűjtött hulladék (papír és karton, műanyag, fémdoboz és üveg), lomtalanítási hulladék, zöldhulladék, közterületi hulladék, temetői hulladék, veszélyes hulladék, **elektronikai hulladék,** valamint gazdátlan hulladék gyűjtése, szállítása és ártalmatlanítása közszolgáltatási szerződés keretében.”

**2. §**

A R. 5. § (6) bekezdése az alábbiak szerint módosul

„(6) Az ingatlantulajdonos a **háztartásában keletkezett** veszélyes hulladékokat és **elektronikai hulladékot** az egyéb települési hulladékoktól elkülönítve gyűjti és a Közszolgáltató részére **az évente kijelölt időpontban átadhatja, ha a hulladékgazdálkodás közszolgáltatási díját a Koordináló szerv felé megfizette.”**

**3. §**

A R. 6. § e) pontja az alábbiak szerint módosul:

„ e) a természetes személy ingatlantulajdonos háztartásában keletkező elkülönítetten gyűjtött **veszélyes hulladékának és elektronikai hulladékának** külön gyűjtésére és e hulladék hulladékkezelő létesítményekbe való szállítására, megsemmisítésére vagy ártalmatlanítására a **közszolgáltatási szerződés alapján**.”

**4. §**

A R. 26.§ (2) bekezdése az alábbiak szerint módosul:

„(2) Az elkülönítetten gyűjtött papír, műanyag, tetra pack és fém hulladékokat tartalmazó gyűjtőedények ürítésének minimális gyakoriságát **a közszolgáltatási szerződés tartalmazza**. A Közszolgáltató az ürítések gyakoriságát igény szerint növelheti**.”**

**5. §**

A R. 27.§ (2) bekezdése az alábbiak szerint módosul:

„(2) Az elkülönítetten gyűjtött kerti biohulladék elszállítási gyakoriságát a **közszolgáltatási szerződés tartalmazza.** A Közszolgáltató a kerti biohulladékok elszállításának gyakoriságát igény szerint növelheti.”

**6. §**

A R. 30.§-a az alábbiak szerint módosul:

„30. § (1) Természetes személy ingatlantulajdonos a háztartásában keletkező **elkülönítetten gyűjtött veszélyes és elektronikai hulladékát az évente kijelölt időpontban a Közszolgáltató részére átadhatja.**

(2) Közszolgáltató az ingatlantulajdonost írásban értesíti **a veszélyes és elektronikai hulladékgyűjtés időpontjáról és helyszínéről.”**

**7. §**

E rendelet 2018. április 14. napján lép hatályba.

 Papp István Kiszelné Mohos Katalin

 jegyző polgármester

**Általános indokolás**

A rendelet módosítását a hulladékgazdálkodási közszolgáltatás minőségének növelése és minőségi követelményeinek pontosítása indokolja.

**Részletes indokolás**

**1. §-hoz**

A hulladékgazdálkodási közszolgáltatás fogalma kiegészítésre kerül az elektronikai hulladákkal.

**2. §-hoz**

Veszélyes és elektronikai hulladák gyűjtésének szabályozása kerül pontosításra.

**3. §-hoz**

A közszolgáltatás tartalmi elemei között pontosításra kerül a veszélyes és elektronikai hulladák elszállítása, ártalmatlanítása.

**4-5. §-hoz**

A kerti hulladék és szelektív hulladék elszállításának gyakorításágát a közszolgáltatási szerződés tartalmazza a jövőben a rendeleti szabályozás helyett.

**6. §-hoz**

Veszélyes és elektronikai hulladék begyűjtése a Közszolgáltató által.

**7. §**

Hatályba léptető rendelkezések.